Title: Pràctica osmosi
Course: El codi de la vida

Pràctica1: Observar procés d’òsmosi en teixits vegetals.

- Tallem 8 cilindres de pastanaga amb una longitud exacta de 7 cm i un volum semblant.
- 4 dels cilindres els submergim en aigua i els altres en una solució de sucre al 30 %.
- Esperem 2 hores.
- Els traiem i eixuguem per tal de mesurar, el més acuradament possible, les seves longituds.
- Anota les noves dades i calcula la mitjana de les longituds tant dels cilindres en aigua com dels cilindres que han estat en una solució ensucrada.

Pràctica2: Observar cèl·lules de l’epidermis de bulb de ceba i els canvis produïts quan aquestes són sotmeses a una solució salina saturada.

1. Extraurem una capa de la part interna ( concava ) de la ceba.
2. Farem trossets d’uns 2 cm i els col·locarem en un vidre de rellotge tot mirant que no es dobleguin.
3. Col·locarem unes gotes de blau de metilè i esperarem uns 5 minuts.
4. Seguidament, agafarem un dels trossets i el col·locarem sobre el portaobjectes i el cobrirem amb el cobreobjectes. Amb paper secant eixugarem el colorant sobrant.
5. Observarem la mostra al microscopi, amb diferents augments, i anotarem tot allò que creiem convenient. Cal ser molt i molt aobservador.
6. Després, d’aquesta primera observació, tirarem unes gotes de solució salina saturada.
7. Tornem a observar. Anotem tots els canvis que hem observat i els discutim amb el grup.

Activitats:

1. Busca informació sobre els conceptes: isotònic, hipotònic, hipertònic.
2. Fes un dibuix ( o imatges de laboratori) dels diferents visionats que has fet tant de les cèl·lules de l’epidermis de la ceba normal com de la solució salina. Indica els canvis.
3. Per què les cèl·lules estaven juntes formant una xarxa i no disperses?
4. Com són aquestes cèl·lules?
5. Imagina que els glòbuls vermells d’una persona estan sotmesos a tres plasmes diferents respecte al seu interior; isotònic, hipotònic i hipertònic. Fes un dibuix en cada cas i explica que passaria en cada cas.
6. Quina és la part més externa d’aquestes cèl·lules? Quina és la seva funció? De quina substància està composta?
7. Què ha passat després de posar les cèl·lules en contacte amb una solució salina saturada? Per què ha passat?
8. Busca informació sobre els següents processos: plasmòlisi, turgència.
9. Per què els cilindres que han estat en una solució ensucrada han canviat la seva longitud? Per què ha passat això?
10. I que ha succeït amb els cilindres situats en aigua? Què significa aquest fet?
11. Després de dues hores els cilindres de la solució ensucrada tenien, també, una consistència molt diferent als que havien estat en aigua. Per què?
12. CONCLUSIONS.